Potrivit raportului de specialitate al proiectului, introdus pe ordinea de zi suplimentară a şedinţei de joi a Consiliului General al Municipiului Bucureşti, se urmăreşte dezvoltarea unei platforme noi, centralizate, care să permită noi servicii informatice pentru cetăţeni şi să se integreze cu aplicaţiile deja existente.

Proiectul, în valoare de 5 milioane de lei, urmează să fie implementat în doi ani, în primul an alocându-se 2 milioane de lei, iar restul în următorul an.

Costurile de implementare defalcate sunt reprezentate de: management de proiect şi consultanţă - 384.503,21 lei, soft de bază - 425.400,5 lei, hardware 592.239,9 lei, dezvoltarea şi implementarea sistemului - 2.531.600,64 lei, organizarea şi realizarea cursurilor de instruire a personalului 98.513,81 lei, fără TVA.

Rezultă un cost total fără TVA de 4.032.258,06, la care se adaugă taxa, în valoare de 967.741, 93 lei.